BCPG นิวไฮตั้งแต่เข้าตลาดฯ ลุ้นกำไรQ3โตเด่น-Backlogล้นมือ
BCPG นิวไฮตั้งแต่เข้าตลาดฯ ลุ้นกำไรQ3โตเด่น-Backlogล้นมือ ล่าสุด ณ เวลา 12.18 น. ราคาอยู่ที่ 23.60 บาท บวก 0.90 บาท หรือ 3.96% สูงสุดที่ 23.80 บาท ต่ำสุดที่ 22.50 บาท มูลค่าซื้อขายที่ 933.71 ล้านบาท
30 ต.ค. 2560

ผู้สื่อข่าวรายงานว่า ราคาหุ้นบริษัท บีซีพีจี จำกัด (มหาชน) หรือ BCPG ล่าสุด ณ เวลา 12.18 น. อยู่ที่ 23.60 บาท บวก 0.90 บาท หรือ 3.96% สูงสุดที่ 23.80 บาท ต่ำสุดที่ 22.50 บาท มูลค่าซื้อขายที่ 933.71 ล้านบาท ขณะที่ดัชนีตลาดหุ้นไทยโดยรวมลบ 0.18%

ทั้งนี้ ราคาหุ้น BCPG ปรับตัวขึ้นสูงสุดนับตั้งแต่เข้าซื้อขายในตลาดหลักทรัพย์แห่งประเทศไทย เมื่อวันที่ 28 ก.ย.59
ด้าน บล.เอเซีย พลัส ระบุในบทวิเคราะห์ BCPG ถือเป็นหุ้นในกลุ่มพลังงานทดแทนที่มี Backlog จำนวนมาก หนุนกำไรเติบโตได้อย่างต่อเนื่อง โดยแนวโน้มผลประกอบการในไตรมาส 3/60 โดดเด่นจากการเริ่มรับรู้ส่วนแบ่งกำไรโรงไฟฟ้าความร้อนใต้พิภพเป็นไตรมาสแรกและการปรับขึ้นค่า Ft งวดใหม่ ก.ย.-ธ.ค. อีก 8.87 สต.ต่อหน่วย หนุนกำไรปี 2560 เติบโตกว่า 70.4% จากปีก่อน